જમ્મુ-કાશ્મીરના રાજૌરી જિલ્લામાં અંકુશ રેખા નજીક ભારતીય ચોકીઓ ઉપર પાકિસ્તાની દળો દ્વારા કરવામાં આવેલા ફાયરિંગમાં સેનાના એક જુનિયર કમિશન્ડ ઓફિસર (જેસીઓ) ઘાયલ થયા હતા. પોલીસના એક પ્રવકતાએ જણાવ્યું હતું કે એક તાજી ઘટનામાં પાકિસ્તાનના દળોએ આ જિલ્લાના નૌશેરા સેક્ટરમાં અગ્રીમ હરોળની ચોકી અને ગામોને નિશાન બનાવીને ફાયરિંગ કર્યું હતું અને એ રીતે પાકિસ્તાને વધુ એકવાર યુદ્ધ વિરામનો ભંગ કર્યો હતો. ભારતીય જવાનોએ તેનો સજ્જડ જવાબ આપ્યો હતો.